# Caprices of Fortune

Caprices of Fortune és un curtmetratge mut de l'Éclair American dirigit per Étienne Arnaud i protagonitzat per Barbara Tennant i Lamar Johnstone. La pel·lícula, rodada en una expedició de la companyia cap a l'oest, es va estrenar el 17 d'octubre de 1912.

## Argument

Will Steadman és un noi sense recursos que està enamorat de la seva rica cosina segona. Tot i que demana la seva ma a la mare, aquesta li fa veure que la seva unió és impossible per la diferència econòmica entre ells dos. Ell demana si acceptarà donar-li la seva mà si esdevé ric i tot i que la mare dona una resposta de circumstàncies, ell en fa prou per intentar aconseguir-ho. Clara, una donzella secretament enamorada de Will, no pot evitar escoltar la conversa. Quan Will marxa, ella va a l'habitació que havia estat del noi per acaronar les seves coses i allà, entre altres coses, troba un retrat estripat del noi i una butlleta de loteria oblidada.
Will viatja a Homestead, a Pennsylvania, on molta gent s'ha fet rica amb el negoci de l'acer, esperant trobar allà alguna oportunitat per fer-se ric en un dia. Allà però, coneix un anglès afable que li pren tot el diner que li quedava. Deixa aquella terra i viatja primer cap al sud i després cap a l'oest. Allà es troba amb un vell cercador d'or que proclama saber com fer-se ric. Aviat descobreix de nou que ha estat enganyat i, davant de la visió de la Fortuna, viatja més al sud, cap a Mèxic. Allà es converteix en un cowboy fins que li arriba una carta de casa seva. És de Clara i li explica que el bitllet de loteria que va trobar a la seva habitació ha estat premiat i que és ric. En tornar, descobreix que Bertha s'ha casat. Visita Clara per recuperar el seu bitllet de loteria i ella, incapaç de retenir els seus sentiments arrenca a plorar. Aleshores, ell s'adona que la verdadera fortuna l'havia deixat a casa i abraça la noia que descobreix que estima. La Fortuna i Cupido marxen a continuar la seva feina en un altre lloc.

## Repartiment

* Barbara Tennant (Bertha Steadman)
* Lamar Johnstone (William Steadman)
* Clara Goodstadt (Clara Good, dama de companyia)
* Julia Stuart (Mrs. Steadman, mare de Bertha)
* Robert Frazer (Charles Nichols, promès de Bertha)
* Isabel Lamon (Fortuna, una visió)
* Jay Reid (superintendent a Homestead)
* Alec B. Francis (Sir Reginald Atwood, turista anglès)
* Mathilde Baring (criada dels Steadman)
* Leslie Stowe (proprietari del saloon))
* Will E. Sheerer (Buck Robbins, cowboy)
* Ilean Hume (una estenògrafa)
* George Larkin (Steve Gordon, un jugador)
* Louis R. Grisel (prospector visionari)
* Charles Morgan (cambrer al cabaret mexicà)
* Dick Dearing (Frank Walker)
* Charles Theiman (cap indi)
* Rae Arnold (ballarina)
* Lilly Lenora (ballarina principal)
* Reba Kent (ballarina)
* Celia Robinson (ballarina)

## Referències

* ↑ «Caprices of Fortune (Eclair)». The Moving Picture World 14, 2, 12-10-1912, pàg. 153.
* ↑ Viviani, Christian. Hollywood, Les connexions françaises (en francès). Nouveau Monde éditions, 2014. ISBN 978-2-36583-812-2.
* ↑ «Complete record of current films». Motography VIII, 9, 26-10-1912, pàg. 344.
* ↑ «Caprices of Fortune». The Moving Picture World 14, 2, 12-10-1912, pàg. 178.